ජාතික මට්ටමේ ක්‍රීඩක ක්‍රීඩිකාවන් තරග වදින මේ සූරතාවලියේදී බැඩ්මින්ටන් සූරයන් වන කරුණාරත්න සොයුරන්ද බැඩ්මින්ටන් සූරිය වන අචිනි රත්නසිරි ද තම කිරුළ රැක ගැනීමේ අරමුණින් යුතුව තරග වදිනු ඇත.පසුගියදා පැවැති ලෝක ජ්‍යෙෂ්ඨ බැඩ්මින්ටන් සූරතාවලියේ විශිෂ්ට ජයක් ලැබූ චන්ද්‍රිකා ද සිල්වා ජාතික සූරතාවලියේ සිය අවසන් ඒකල තරග ඉසව්වට සහභාගි වන අතර තම අවසන් ඒකල තරග ඉසව්ව විශිෂ්ට ජයග්‍රහණයකින් සැමරීමේ අපේක්ෂාවෙන් පසුවන්නීය.නාවික ක්‍රීඩිකාවන් වන තිළිණි ප්‍රමෝදිකා, ලේඛා ශෙහානි සහ කවින්දි ඉෂාදිකා මෙවර තරගාවලියේදී ජ්‍යෙෂ්ඨ ක්‍රීඩිකාවන්ට ප්‍රබල අභියෝගයක් එල්ල කරනු ඇත.ඒකල තරග ඉසව්වෙන් සමුගත් ප්‍රවීණ ක්‍රීඩිකා තිළිණි ජයසිංහ යුගල තරග ඉසව්වට මෙවර සහභාගි වීමට නියමිතය.